CELEX: 32013R1063
Language: sk
Date: 2013-10-30 00:00:00
Title: Vykonávacie nariadenie Komisie (EÚ) č. 1063/2013 z  30. októbra 2013 , ktorým sa mení nariadenie Komisie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva, pokiaľ ide o použitie systému ekvivalentnosti v sektore cukru

31.10.2013   
            
            
               SK
            
            
               Úradný vestník Európskej únie
            
            
               L 289/44
            
         VYKONÁVACIE NARIADENIE KOMISIE (EÚ) č. 1063/2013
   z 30. októbra 2013,
   ktorým sa mení nariadenie Komisie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva, pokiaľ ide o použitie systému ekvivalentnosti v sektore cukru
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (1), a najmä na jeho článok 247,
   keďže:
   
               (1)
            
            
               Bod 3 prílohy 74 k nariadeniu Komisie (EHS) č. 2454/93 (2) umožňuje použitie systému ekvivalentnosti pri surovom trstinovom cukre (číselný znak KN 1701 11 90) a surovom repnom cukre (číselný znak KN 1701 12 90) pod podmienkou, že sa získajú zošľachtené výrobky patriace pod číselný znak KN 1701 99 10 (biely cukor).
            
         
               (2)
            
            
               Bod 3 prílohy 74 k nariadeniu (EHS) č. 2454/93 sa však nemôže uplatňovať správne, pretože v Únii neexistuje trh so surovým repným cukrom.
            
         
               (3)
            
            
               Malo by sa nájsť riešenie, ktoré zabezpečí právnu istotu v sektore cukru v súvislosti s využívaním náhradného tovaru.
            
         
               (4)
            
            
               Biely cukor sa zvyčajne získava kontinuálnym procesom z cukrovej repy. Surový repný cukor sa počas tohto procesu nevyrába ako samostatný výrobok, a preto s ním nie je možné obchodovať. Z tohto dôvodu je vhodné umožniť používanie cukrovej repy namiesto surového repného cukru ako náhradného tovaru.
            
         
               (5)
            
            
               Výťažnosť surového trstinového cukru sa vypočíta v súlade s bodom III ods. 3 časti B prílohy IV k nariadeniu Rady (ES) č. 1234/2007 (3), pretože ide o osobitný spôsob výpočtu v sektore cukru.
            
         
               (6)
            
            
               Odkazy na číselné znaky kombinovanej nomenklatúry (KN) v bode 3 prílohy 74 k nariadeniu (EHS) č. 2454/93 by sa mali aktualizovať vzhľadom na zmeny KN.
            
         
               (7)
            
            
               Bod 3 prílohy 74 k nariadeniu (EHS) č. 2454/93 by sa preto mal zodpovedajúcim spôsobom zmeniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Bod 3 prílohy 74 k nariadeniu (EHS) č. 2454/93 sa nahrádza takto:
   
      „3.   Cukor
      
      Náhradný tovar sa môže použiť pri surovom trstinovom cukre nepochádzajúcom z Únie (číselný znak KN 1701 13 90 a/alebo 1701 14 90), ktorý sa môže nahradiť cukrovou repou (číselný znak KN 1212 91 80), pod podmienkou, že sa použije na výrobu zošľachtených výrobkov spadajúcich pod číselný znak KN 1701 99 10 (biely cukor).
      Ekvivalentné množstvo surového trstinového cukru štandardnej kvality tak, ako sa definuje v bode III časti B prílohy IV k nariadeniu Rady (ES) č. 1234/2007 (4), sa vypočíta vynásobením množstva bieleho cukru koeficientom 1,0869565.
      Ekvivalentné množstvo surového trstinového cukru neštandardnej kvality sa vypočíta vynásobením množstva bieleho cukru koeficientom, ktorý sa získa vydelením 100 výťažnosťou surového trstinového cukru. Výťažnosť surového trstinového cukru sa vypočíta tak, ako je to stanovené v bode III ods. 3 časti B prílohy IV k nariadeniu (ES) č. 1234/2007.
   
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. októbra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 302, 19.10.1992, s. 1.
   
      (2)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1).
   
      (3)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).
   
      (4)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1)“.